લોથલની સુસંસ્કૃત પ્રજાની વિજ્ઞાનદષ્ટિ અને જીવનમાં તેની ઉપયોગિતા વિશે આ સંગ્રહાલય જાણકારી આપે છે. તેમની માપન પદ્ધતિનો વિકાસ, જેમાં જથ્થો, ઊંચાઈ, સમય અને વજનનાં એકમો પણ નક્કી કર્યા હતાં, જે સંગ્રહમાં જોઈ શકાય છે. વળી તાંબા ને કાંસાના નમૂના જોતાં જણાયું કે તે તાંબું 100 ટકા શુદ્ધ છે. શંખજીરામાંથી બનાવાતી મુદ્રાઓ હડપ્પાકાળની પરિપકવતા દર્શાવે છે. ભારતીય પુરાતત્ત્વ ખાતા દ્વારા સંચાલિત આ સંગ્રહાલય ધંધૂકાથી ભાવનગરના રસ્તે આવે છે.